OpenLLM-France/wikimedia huggingface dataset:
# Gondar (Guimarães)

Gondar és una freguesia portuguesa del municipi de Guimarães, amb 2,51 km² d'àrea i 2.580 habitants (al cens de 2021). La densitat de població n'és de 1.027,9 hab/km².

## Patrimoni

* Pont de Serves, classificat com a Monument Nacional
* Capella Mortuòria
* Pont romà de Soeiro

### Eleccions Junta de Freguesia

| Partit | 1976 | 1976 | 1979 | 1979 | 1982 | 1982 | 1985 | 1985 | 1989 | 1989 | 1993 | 1993 | 1997 | 1997 | 2001 | 2001 | 2005 | 2005 | 2009 | 2009 | 2013 | 2013 |
| Partit | % | M | % | M | % | M | % | M | % | M | % | M | % | M | % | M | % | M | % | M | % | M |
| PS | 29,3 | 2 | 38,1 | 5 | 42,5 | 6 | 31,9 | 3 | 33,2 | 3 | 35,8 | 4 | 29,4 | 3 | 34,2 | 3 | 26,0 | 2 | 28,4 | 3 | 33,6 | 3 |
| CDs-PP | 28,3 | 2 | | | | | | | | | 3,7 | - | 5,1 | - | 3,6 | - | 0 | - | | | | |
| IND | 26,9 | 2 | | | | | | | | | | | | | | | | | 17,2 | 1 | | |
| PPD/PSD | 11,6 | 1 | | | | | 26,8 | 2 | 22,7 | 2 | 15,5 | 1 | 16,3 | 1 | 12,4 | 1 | 19,2 | 2 | | | | |
| AD | | | 35,5 | 5 | 23,5 | 3 | | | | | | | | | | | | | | | | |
| APU/CDU | | | 26,3 | 3 | 31,2 | 4 | 38,6 | 4 | 42,6 | 4 | 42,7 | 4 | 46,5 | 5 | 47,4 | 5 | 51,8 | 5 | 52,3 | 5 | 37,0 | 4 |
| PSD-CDs | | | | | | | | | | | | | | | | | | | | | 24,7 | 2 |

## Referències

* ↑ «Carta Administrativa Oficial de Portugal CAOP 2013». IGP Instituto Geográfico Português. Arxivat de l'original el 2013-12-09. [Consulta: 27 març 2014].
* ↑ INE. «Censos 2021 - resultados preliminares» (en portugués). Arxivat de l'original el 2021-10-05. [Consulta: 29 juliol 2021].
* ↑ «Ponte de Serves». IGESPAR. [Consulta: 28 març 2014].
# Longitud celeste

La longitud celeste és una de les coordenades eclíptiques d'un cos celeste. És la distància angular d'aquest cos fins al primer punt d'Àries, mesurada sobre l'eclíptica. S'acostuma a simbolitzar amb $\lambda$ i també s'anomena longitud eclíptica.
L'altra coordenada del sistema eclíptic és la latitud celeste.

## Referències

* ↑ «Longitud celeste». Gran Enciclopèdia Catalana. Barcelona: Grup Enciclopèdia Catalana.
# Fotja frontvermella

La fotja frontvermella (Fulica rufifrons) és una espècie d'ocell de la família dels ràl·lids (Rallidae) que habita llacunes i aiguamolls d'Amèrica del Sud, des del sud del Perú, sud-est del Brasil, Uruguai i Paraguai, cap al sud, a través de l'Argentina i Xile fins Terra del Foc.
# Paguate

Paguate és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 474 habitants.

## Demografia

Segons el cens del 2000, Paguate tenia 474 habitants, 148 habitatges, i 113 famílies. La densitat de població era de 24,7 habitants per km².
Dels 148 habitatges en un 34,5% hi vivien nens de menys de 18 anys, en un 39,2% hi vivien parelles casades, en un 33,8% dones solteres, i en un 23% no eren unitats familiars. En el 22,3% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,74.
Per edats la població es repartia de la següent manera: un 29,7% tenia menys de 18 anys, un 10,5% entre 18 i 24, un 26,2% entre 25 i 44, un 20,7% de 45 a 60 i un 12,9% 65 anys o més.
L'edat mediana era de 34 anys. Per cada 100 dones de 18 o més anys hi havia 78,1 homes.
La renda mediana per habitatge era de 22.417 $ i la renda mediana per família de 24.519 $. Els homes tenien una renda mediana de 20.313 $ mentre que les dones 16.563 $. La renda per capita de la població era de 9.657 $. Aproximadament el 26,6% de les famílies i el 28,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paguate». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Paguate». American Fact Finder. Oficina del Cens dels Estats Units, 12-01-2010.
# Nemacheilus lunanensis

Nemacheilus lunanensis és una espècie de peix de la família dels balitòrids i de l'ordre dels cipriniformes.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àsia.

## Observacions

És inofensiu per als humans.

## Referències

* ↑ Bleeker, P., 1863. Sur les genres de la famille des Cobitioïdes. Versl. Akad. Amsterdam v. 15. 32–44.
* 1 2 Catalogue of Life (anglès)
* 1 2 FishBase (anglès)

## Enllaços externs

* FishWise (anglès)
# Campionat d'Espanya de motocròs 1967

La temporada de 1967 del Campionat d'Espanya de motocròs fou la 9a edició d'aquest campionat, organitzat per la Reial Federació Motociclista Espanyola.

## Classificació final
### 250cc

| Posició | Pilot | Motocicleta | Punts |
| 1 | José Sánchez | Bultaco | ? |
| 2 | Manuel Olivencia | Montesa | ? |
| 3 | Jesús Sáiz | Bultaco | ? |
| 4 | ? | ? | ? |
| 5 | ? | ? | ? |
| 6 | ? | ? | ? |
| 7 | ? | ? | ? |
| 8 | ? | ? | ? |
| 9 | ? | ? | ? |
| 10 | ? | ? | ? |

### Trofeu Nacional 125cc

| Posició | Pilot | Motocicleta | Punts |
| 1 | Jesús Sáiz | Bultaco | ? |
| 2 | José Angel Mendívil | Bultaco | ? |
| 3 | ? | ? | ? |

## Referències

* Pi, Pere. «62. Els rivals del motocròs». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 103-105. ISBN 9788461590353.
* ↑ «RFME Campeonatos de España de Motocross / Supercross / Freestyle» (PDF) (en castellà). fedemoto.info. RFME, 05-11-2019. Arxivat de l'original el 16 de desembre 2021. [Consulta: 18 gener 2020].
# Kōzushima

Kōzushima (神津島村, Kōzushima-mura) és un poble i municipi de la subprefectura d'Ōshima, a Tòquio, Japó. El poble viu de la pesca, el turisme estacional i d'esports i la producció d'artesania i aliments locals com el shochu.

## Geografia

El municipi de Kôzushima ocupa l'illa de Kōzu, una de les illes més septentrionals de l'arxipèleg d'Izu, a la mar de les Filipines. La localitat es troba a 178 quilòmetres al sud del centre de Tòquio. Pels efectes del corrent de Kuroshio, el municipi té un clima més càlid i humid que el de el Tòquio metropolità.

## Història

El poble de Kôzushima va ser fundat l'1 d'octubre de 1923, dins de l'antiga prefectura de Tòquio. El 1926 es va fundar la subprefectura d'Ōshima.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 2.032 | 2.140 | 2.179 | 2.567 | 2.667 | 2.081 | 2.210 |
| 1990 | 2000 | 2010 | 2020 | 2030 | 2040 | 2050 |
| 2.314 | 2.144 | 1.882 | 1.846 | - | - | - |

## Transport
### Aire

* Aeroport de Kōzushima

### Mar

* Port de Kōzushima
Del port ixen les naus de les companyies Tōkai Kisen i Shinshin Kisen.

### Carretera

* Metropolitana 224
Adicionalment, l'illa té un servei públic d'autobús.

## Agermanaments

* Saku, prefectura de Nagano, Japó. (1994), municipis amics.

## Referències

* ↑ https://map.yahoo.co.jp/address?ac=13364&az=1
* ↑ https://www.metro.tokyo.lg.jp/english/about/links/municipalities.html
* ↑ Statistics Bureau of Japan
* ↑ «神津島村(友好都市)». 佐久市. [Consulta: 31 juliol 2018].
# Gondicari

Gondicari (Gundahar o Gundicar o Guntari. Llatí: Guntharius; Grec antic: Γυντιαρίος), (385-436) fou el primer rei del burgundis a la Gàl·lia del 411 al 436. L'historiador Olimpiòdor de Tebes el presenta com a φύλαρχος τῶν Βουργουντιόνων “filarc (=cabdill) dels burgundis”. Va tenir com associat al seu fill Gondioc de 435 a 436.
El 406 els burgundis, al darrere dels vàndals, van creuar el Rin a Magúncia (Mogontiacum) i es van introduir a la Gàl·lia on vers el 411, sota la direcció de Gondicari, van formar un regne a l'oest del Rin amb Worms com a capital. Va lluitar contra romans, sueus, alamans i huns.
Gondicari va morir en una batalla prop de Worms contra mercenaris huns contractats pel comandant suprem romà Aeci, vers el 436 (o 437). Després de la derrota que va posar fi al regne de Worms els burgundis van obtenir el permís per establir-se a Sapaudia ( Savoia, a la regió de Ginebra) en qualitat de federats. La batalla de Worms és evocada a la llegenda dels Nibelungs, on Gondicari apareix com Gunter o Gunar casat amb Brunehilda.
En el Waltharius hi apareix esmentat sota la forma rex Guntharius.

## Enllaços externs

* (llatí) Ekkehardi Waltharius
* (francès) Olimpiòdor de Tebes, Fragments
* (francès) Olimpiòdor de Tebes, Fragments
# Longitud d'ona Compton

La longitud d'ona Compton és una propietat mecànica quàntica d'una partícula. Fou introduïda per Arthur Compton a la seva explicació de la dispersió de fotons per electrons (procés conegut com a efecte Compton). La longitud d'ona Compton d'una partícula és equivalent a la longitud d'ona d'un fotó l'energia del qual és la mateixa que la massa de la partícula.
La longitud d'ona Compton estàndard, λ, d'una partícula ve donada per
    $\lambda ={\frac {h}{mc}},\$
On h és la constant de Planck, m és la massa de la partícula, i c és la velocitat de la llum. La importància d'aquesta fórmula es mostra en la derivació de la fórmula de canvi de Compton.
El valor CODATA 2014 per la longitud d'ona Compton de l'electró és 2,4263102367 (11) × 10$^{-12}$ m. Altres partícules tenen diferents longituds d'ona Compton.

## Longitud d'ona de Compton reduïda

Quan la longitud d'ona Compton es divideix per 2π s'obté la longitud d'ona Compton "reduïda" (lambda barrada), és a dir, la longitud de Compton per 1 radian enlloc de 2π radians.
On ħ és la constant de Planck "reduïda".

## Funció en equacions per partícules massives

La longitud d'ona Compton reduïda és una representació natural de la massa en l'escala quàntica, i com a tal, apareix en moltes de les equacions fonamentals de la mecànica quàntica. La longitud d'ona Compton reduïda apareix en l'equació relativista Klein-Gordon per una partícula lliure:
    $\mathbf {\nabla } ^{2}\psi -{\frac {1}{c^{2}}}{\frac {\partial ^{2}}{\partial t^{2}}}\psi =\left({\frac {mc}{\hbar }}\right)^{2}\psi .$
Apareix en l'equació de Dirac (la següent és una forma explícitament covariant que fa servir la convenció de suma d'Einstein):
    $-i\gamma ^{\mu }\partial _{\mu }\psi +\left({\frac {mc}{\hbar }}\right)\psi =0.$
La longitud d'ona Compton reduïda també apareix en l'equació de Schrödinger, encara que la seva presència s'amaga en representacions tradicionals de l'equació. La següent és la representació tradicional de l'equació de Schrödinger per un electró en un àtom similar a l'hidrogen:
    $i\hbar {\frac {\partial }{\partial t}}\psi =-{\frac {\hbar ^{2}}{2m}}\nabla ^{2}\psi -{\frac {1}{4\pi \epsilon _{0}}}{\frac {Ze^{2}}{r}}\psi .$
Dividint per $\hbar c$, i reescrivint termes de la constant d'estructura fina, s'obté:
    ${\frac {i}{c}}{\frac {\partial }{\partial t}}\psi =-{\frac {1}{2}}\left({\frac {\hbar }{mc}}\right)\nabla ^{2}\psi -{\frac {\alpha Z}{r}}\psi .$

## Referències

* ↑ «Fundamental Physical Constants from NIST». [Consulta: 22 octubre 2017].
# Francisco Ortiz Rivas

Francisco Ortiz Rivas, més conegut com a Paquito, és un exfutbolista andalús. Va nàixer a Granada el 12 d'agost de 1969. Ocupava la posició de migcampista.

## Trajectòria

Va destacar amb la UD Las Palmas, sent un dels jugadors més importants del conjunt canari a finals de la dècada dels 90. Va jugar 108 partits i va marcar set gols amb Las Palmas a Segona Divisió entre 1996 i 2000. Quan Las Palmas aconsegueix l'ascens a primera divisió, la temporada 00/01, el migcampista tan sols apareix en tres ocasions.

## Enllaços externs

* Fitxa del jugador
# Pagué

El districte de Pagué era un dels 7 districtes en què s'organitzava territorialment la República Democràtica de São Tomé i Príncipe abans de l'entrada en vigor de la Constitució de 1990, en la que fou creada la Regió Autònoma de Príncipe que el substituiria.
El districte de Pagué abastava tota l'illa de Príncipe i era l'únic que conformava la província que tenia el nom de l'illa. Tenia una extensió de 142 km² i la seva capital era la població de Santo António.

## Població

* 1940 3,124 (5.2% de la població nacional)
* 1950 4,402 (7.3% de la població nacional)
* 1960 4,544 (7.1% de la població nacional)
* 1970 4,593 (6.2% de la població nacional)
* 1981 5,255 (5.4% de la població nacional)
* 1991 5,471 (4.7% de la població nacional)
* 2001 5,966 (4.3% de la població nacional)

## Assentaments

El principal assentament és la ciutat de Santo António. Altres assentaments són:
* Ilhéu Bom Bom
* Neves Ferreira
* Portinho
* Sundy

## Personatges

* Damião Vaz d'Almeida, antic primer ministre de São Tomé i Príncipe i antic president del govern regional de Príncipe

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
Viccionari
# Méry

«Méry» té aquests significats:
* Méry (Savoia), municipi francès al departament de Savoia
* Méry-Corbon, municipi francès al departament de Calvados
* Méry-ès-Bois, municipi francès al departament de Cher
* Méry-la-Bataille, municipi francès al departament de l'Oise
* Méry-Prémecy, municipi francès al departament del Marne
* Méry-sur-Cher, municipi francès al departament de Cher
* Méry-sur-Marne, municipi francès al departament de Sena i Marne
* Méry-sur-Oise, municipi francès al departament de Val-d'Oise
* Méry-sur-Seine, municipi francès al departament de l'Aube
* Saint-Méry, municipi francès al departament de Sena i Marne
* Cantó de Méry-sur-Seine, cantó francès al districte de Nogent-sur-Seine (departament de l'Aube)
# Can Coscoll

Can Coscoll és un edifici del municipi de Sant Just Desvern (Baix Llobregat) que forma part de l'Inventari del Patrimoni Arquitectònic de Catalunya.

## Descripció

La reforma de l'any 1905 l'ha desfigurada fins a canviar la seva original tipologia. Ara hi té un cos central de planta baixa i pis, coronat per una cornisa paral·lela a terra i acabat per merlets, trobant-se flanquejada per dos elements de major alçada acabats en corba. A la dreta del conjunt es troba la quadra, amb la data de 1905 i amb un caràcter modernista que la diferencia del conjunt.

## Història

Hi ha referències de la família des de l'any 1310 i de les cases de la seva propietat des del 1346. El 1649 la posseïa un propietari que no era d'aquesta família.
La reforma s'ha fet a partir del 1905, ja que mentre la quadra té un caràcter inequívocament modernista, la resta de l'edifici no lliga estilísticament amb ella i pot ser que sigui posterior o fet per una altra mà.

## Referències

* 1 2 3 «Can Coscoll». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 19 març 2015].
# Cortes de la Frontera

Cortes de la Frontera és un poble de la província de Màlaga (Andalusia), que pertany a la comarca de la Serranía de Ronda. Està situat en la Vall del Guadiaro, en els últims contraforts de la Regió muntanyenca de Ronda, concretament als peus de la Sierra de los Pinos i Sierra Blanquilla i dominant la llera del riuc Guadiaro. Es tracta de la major comarca de Ronda i la segona de la província de Màlaga.
La majoria de la superfície es troba repartida entre els Parcs Naturals Serralada de Grazalema (24% del terme) i Los Alcornorcales (69,42% del terme), presumint de la seva privilegiada situació com a "bonsai" natural entre aquests dos espais naturals. S'hi accedeix per la carretera Ronda-Algesires (A-369), pels laterals creua Jimera de Líbar (14,4 km.) i la comarcal Dt.-555. Altres comunicacions són per la A-373 Villamartín-Gaucín. També per la línia fèrria Bobadilla-Algesires que és a 5 km del nucli urbà.

## Enllaços externs

* Cortes de la Frontera Arxivat 2008-04-08 a Wayback Machine.
* Pàgina dedicada als pobles de la Serranía de Ronda
* Pàgina de la penya més llorejada de Cortes de la Frontera, Los Mendres Arxivat 2016-03-03 a Wayback Machine.
* Pàgina d'estadístiques sobre Cortes
# La Lande-Chasles

La Lande-Chasles és un municipi francès situat al departament de Maine i Loira i a la regió de País del Loira. L'any 2007 tenia 101 habitants.

## Demografia
### Població

El 2007 la població de fet de La Lande-Chasles era de 101 persones. Hi havia 36 famílies de les quals 8 eren unipersonals (4 homes vivint sols i 4 dones vivint soles), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 62 habitatges, 41 eren l'habitatge principal de la família, 16 eren segones residències i 5 estaven desocupats. 61 eren cases i 1 era un apartament. Dels 41 habitatges principals, 36 estaven ocupats pels seus propietaris i 5 estaven llogats i ocupats pels llogaters; 6 tenien dues cambres, 7 en tenien tres, 13 en tenien quatre i 14 en tenien cinc o més. 28 habitatges disposaven pel capbaix d'una plaça de pàrquing. A 15 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Lande-Chasles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 4 |
| 0 | 75 a 79 | 0 |
| 4 | 70 a 74 | 0 |
| 4 | 65 a 69 | 4 |
| 4 | 60 a 64 | 0 |
| 4 | 55 a 59 | 4 |
| 8 | 50 a 54 | 4 |
| 4 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 8 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 63 persones, 48 eren actives i 15 eren inactives. De les 48 persones actives 39 estaven ocupades (22 homes i 17 dones) i 8 estaven aturades (3 homes i 5 dones). De les 15 persones inactives 8 estaven jubilades, 1 estava estudiant i 6 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa alimentària, 3 d'empreses de serveis i 1 d'una empresa classificada com a «altres activitats de serveis».
L'any 2000 a La Lande-Chasles hi havia 3 explotacions agrícoles que ocupaven un total de 96 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de La Lande-Chasles a l'INSEE.
* Évolution et structure de la population Fitxa amb el detall de dades de La Lande-Chasles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Longitud d'arc

La longitud d'arc, també anomenada rectificació d'una corba o la llargada d'un segment d'arc irregular, és la mesura de la distància o camí recorregut al llarg d'una corba o dimensió lineal. Històricament va ser difícil determinar aquesta longitud en segments irregulars; encara que es van fer servir diversos mètodes per a corbes específiques. Amb l'arribada del càlcul infinitesimal es va tenir una fórmula general que proporcionava solucions tancades per a alguns casos.

## Mètodes moderns

Considerant una corba definida per una funció matemàtica $f\left(x\right)$ i la seva respectiva derivada $f'\left(x\right)$ que són contínues en un interval [a, b], la longitud S de l'arc delimitat per a i b està donada per l'equació: $S=\int _{a}^{b}{\sqrt {1+\left[f'\left(x\right)\right]^{2}}}\,dx$
En el cas d'una corba definida paramètricament mitjançant dues funcions dependents de t com $x=f\left(t\right)$ i $i=g\left(t\right)$, la longitud de l'arc des del punt $(f(a),g(a))\,$ fins al punt $(f(b),g(b))\,$ es calcula mitjançant:
$S=\int _{a}^{b}{\sqrt {\left[f'\left(t\right)\right]^{2}+\left[g'\left(t\right)\right]^{2}}}\,dt$
Si la funció està definida per coordenades polars on la coordenadas radial i l'angle polar estan relacionats mitjançant $r=f(\theta )\,$, la longitud de l'arc comprès en l'interval $[\alpha ,\beta ]\,$, pren la forma:
$S=\int _{\alpha }^{\beta }{\sqrt {[f(\theta )]^{2}+\left[f'(\theta )\right]^{2}}}\,d\theta \$
A la majoria dels casos no hi ha una solució tancada disponible i caldrà fer servir la integració numèrica.
Entre les corbes amb solucions tancades hi ha la catenària, el cercle, la cicloide, l'espiral logarítmica, la paràbola, la paràbola semicúbica i la línia recta.

## Mètodes històrics

En l'antiguitat els matemàtics consideraven impossible calcular la llargada d'un arc irregular. Però Arquímides emprà el seu mètode d'esgotament per aproximació.
Al segle xvii el mètode d'esgotament va permetre rectificar per mètodes geomètrics diverses corbes importants: l'espiral logarítmica per part d'Evangelista Torricelli el 1645 (o potser va ser John Wallis), la corba cicloide per Christopher Wren el 1658, i la catenària per Gottfried Leibniz el 1691.
El 1660, Fermat publicà una teoria general a la seva obra De linearum curvarum cum lineis rectis comparatione dissertatio geometrica.

## Referències

* Farouki, Rida T. (1999). Curves from motion, motion from curves. In P-J. Laurent, P. Sablonniere, and L. L. Schumaker (Eds.), Curve and Surface Design: Saint-Malo 1999, pp. 63–90, Vanderbilt Univ. Press. ISBN 0-8265-1356-5.

## Enllaços externs

* Weisstein, Eric W., «Arc Length» a MathWorld (en anglès).
* Arc Length by Ed Pegg, Jr., The Wolfram Demonstrations Project, 2007.
# Frontera entre Burkina Faso i Costa d'Ivori

La frontera entre Burkina Faso i Costa d'Ivori és la línia fronterera de traçat est-oest que separa el sud de Burkina Faso del nord de Costa d'Ivori a l'Àfrica central, a l'altura aproximada del paral·lel 10° nord, separant les regions burkinabes de Sud-oest i Cascades, dels districtes ivorians de Zanzan i Savanes. Té 584 km de longitud. A l'oest forma un trifini amb el sud de Mali, va cap a l'est per passar al punt del trifini amb Ghana.

## Història

Aquesta frontera entre dues antigues colònies de l'Àfrica Occidental Francesa es va concretar quan ambdues es van independitzar en 1960. En 2002 aquesta frontera va romandre tancada a causa de la Guerra Civil de Costa d'Ivori; va tornar a obrir en 2004. El grau d'opertura de la frontera entre ambdós països té conseqüències econòmiques a Burkina Faso, degut a la importància per a la població d'aquest país de la immigració laboral a Costa d'Ivori.

## Referències

* ↑ «Burkina Faso». The World Factbook. Central Intelligence Agency.
* ↑ «Costa d'Ivori». The World Factbook. Central Intelligence Agency.
* ↑ ebizguides of Côte d'Ivoire
* ↑ Philippe Leymarie La Côte-d'Ivoire à la dérive, Le Monde Diplomatique, 1 d'octubre de 2002
* ↑ Les frontières nord de la Côte-d'Ivoire dans un contexte de crise per Dabié Désiré Axel Nassa
* ↑ La diaspora burkinabè en Côte d'Ivoire per Mahamadou Zongo

## Enllaços externs

* « Cote D'Ivoire (Ivory Coast) – Burkina Faso (Upper Volta) Boundary », International Boundary Study, No. 169 – August 15, 1979